C 252/70
LT
Europos Sąjungos oficialusis leidinys
2023 7 17
Reikalavimai Ieškovas Bendrojo Teismo prašo: — panaikinti 2023 m. kovo 13 d.
Tarybos įgyvendinimo reglamentą (ES) 2023/571, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 75 I, 2023, p. 1), kiek jis susijęs su ieškovu; — panaikinti 2023 m. kovo 13 d.
Tarybos sprendimą (BUSP) 2023/572, kuriuo iš dalies keičiamas Sprendi­ mas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 75 I, 2023, p. 134), kiek jis susijęs su ieškovu; — atitinkamai įpareigoti Tarybą pašalinti ieškovo asmenvardį iš 2023 m. kovo 13 d.
Tarybos sprendimo 2023/572/BUSP ir 2023 m. kovo 13 d.
Tarybos įgyvendinimo reglamento (ES) 2023/571, kuriuo iš dalies keičiamas Sprendi­ mas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, priedų; — priteisti iš Tarybos visas bylinėjimosi išlaidas, įskaitant tas, kurias patyrė ieškovas.
Ieškinio pagrindai ir pagrindiniai argumentai Grįsdamas ieškinį ieškovas remiasi trimis pagrindais. 1.
Pirmasis ieškinio pagrindas grindžiamas akivaizdžia faktų vertinimo klaida. 2.
Antrasis ieškinio pagrinde nurodomas 2022 m. vasario 25 d.
Tarybos reglamento (ES) 2022/330, kuriuo iš dalies keičiamas Reglamentas (ES) Nr. 269/2014, 1 straipsnio d ir g punktų neteisėtumu grindžiamas prieštaravimas, kiek šia nuostata pažeidžiamos SESV 2 straipsnyje įtvirtintos laisvės ir teisinės valstybės vertybės, taip pat Sąjungos aktų numatomumo ir proporcingumo principai. 3.
Trečiasis ieškinio pagrindas grindžiamas tuo, kad pažeistos teisė į gynybą, teisė į veiksmingą teisminę gynybą ir teisė į veiksmingą teisinę gynybą.
2023 m. gegužės 24 d. pareikštas ieškinys byloje Birių Krovinių Terminalas / Taryba (Byla T-287/23) (2023/C 252/84) Proceso kalba: anglų Šalys Ieškovė: UAB „Birių Krovinių Terminalas“ (Klaipėda, Lietuva), atstovaujama advokato V. Ostrovskio Atsakovė: Europos Sąjungos Taryba
Reikalavimai Ieškovė Bendrojo Teismo prašo: — panaikinti 2012 m. spalio 15 d.
Tarybos sprendimo 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą, iš dalies pakeisto Tarybos sprendimu (BUSP) 2023/421, 2g straipsnio 1 ir 1a dalis tiek, kiek jose nustatytais kalio karbonato perdavimo iš Baltarusijos ribojimais ir ribojimais dėl ES veiklos vykdytojų galimybės tiesiogiai ar netiesiogiai teikti techninę pagalbą, tarpininkavimo paslaugas, finansavimą ar finansinę pagalbą, įskaitant išvestines finansines priemones, taip pat su tuo susijusias draudimo ir perdraudimo paslaugas (toliau kartu – atitinkami ribojimai) yra draudžiamas kalio karbonato tranzitas iš Baltarusijos per Lietuvos teritoriją, visų pirma per Klaipėdos jūrų uostą,